Janne Stange

Janne Stange (født 24. juni 1986 og oppvokst på Karmøy) er en norsk fotballspiller fra Karmøy. Stange spilte på de lokale klubbene Torvastad og Avaldsnes i begynnelsen av karrieren.

Stange dro i 2002 til Asker for å begynne på Norges Toppidrettsgymnas der. Samtidig fikk hun kontrakt med Asker Fotball Kvinner, og spilte der fram til laget ble tatt over av Stabæk Fotball Kvinner, der hun ble med i overtakelsen. I perioden i Asker jobbet Stange seg inn mot førstelaget, men måtte se sin første cupfinale fra innbytterbenken. Stange ble imidlertid norgesmester for Asker. Hun ble etter hvert fast inventar på venstre back, og hun holdt seg i klubben tross at laget rykket ned samme år. Stange spilte hele cupfinalen både i NM i 2006 og i 2007. I 2008 var hun også fast på Asker, og hun ble også prøvd delvis som spiss, blant annet i semifinalen mot Team Strømmen, der hun scoret det første målet i 2-5-tapet. 

Stange hadde mer eller mindre etablert seg som fast venstre back med offensive kvaliteter, men hun hadde hele tiden blitt forfulgt av utseendet, som gjorde at hun ble trukket inn i diverse useriøse kåringer. I Stabæk ble denne persondyrkelsen dratt så langt at en håndfull medlemmer av supporterklubben dannet «Janne Stange Ultras», en fanklubb dedikert henne. Imidlertid ble hun også anerkjent som spiller i 2009-sesongen. Som spiller fikk hun med seg 18 av de obligatoriske kampene – 17 av 22 i Toppserien, og en cupkamp. I tillegg ble Stange gitt en trainee-stilling i Norges Fotballforbund.

Etter syv sesonger i Asker og en i Stabæk, opplevde imidlertid Stange en motivasjonssvikt, delvis på grunn av manglende spilletid, da hun bare fikk spille førsteomgangen mot Arna-Bjørnar i Toppserien 2010. Den 30. april samme år lanserte hun at hun tok seg en pause fra fotballen Det kom aldri frem hva annet enn spilletid som motiverte Stange til denne pausen, men da pausetiden var over, meldte Stange overgang til Røa. Ironisk nok hadde Stabæk tidligere gjort reklame med bilde av Janne Stange og Janne Jönsson med påskriften «Janne eller Janne?». Janne Jönsson dro omtrent samtidig med Stanges overgang til Rosenborg.

Stange debuterte for Røa mot Amazon Grimstad,

Hun har spilt på flere aldersbestemte landslag; U-19, U-21 og U-23. Stange studerer markedsføring ved Handelshøyskolen BI i Oslo.

Referanser 

Norske fotballspillere
Fotballspillere for Asker Fotball
Fotballspillere for Stabæk Fotball Kvinner
Fotballspillere for Røa Dynamite Girls
Fotballspillere for Avaldsnes
Norgesmestere i fotball
Fotballspillere for Torvastad IL